gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3752, del 18-05-2000 (2000/3201)

Expedient d'incentius regionals número A/0152/P12. Notificació.
---------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3201


Organisme emissor
:   Conselleria d'Economia i Hisenda

Tipus de document
:   Anunci

Expedient d'incentius regionals número A/0152/P12. Notificació. [2000/Q3201]
  
Davant la impossibilitat d'efectuar la notificació directament a la persona interessada, en haver-se intentat sense efecte, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i als efectes establits en aquest article, mitjançant el present edicte es requereix l'empresa Alta Moda Calzados, SL, amb domicili al polígon industrial Campo Alto, carrer de Gran Bretanya, parcel·la 65, d'Elda (Alacant), perquè presente davant la Direcció General d'Economia, de la Conselleria d'Economia i Hisenda, els documents justificatius d'estar al corrent de les seues obligacions fiscals i davant la Seguretat Social, a fi de poder acabar el procediment de cobrament corresponent a l'expedient d'incentius regionals A/0152/P12.
  
Així mateix, se li comunica que, d'acord amb el que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, transcorreguts tres mesos sense que l'empresa haja atés aquest requeriment, es produirà la caducitat del procediment.
  
I perquè servisca de notificació a l'interessat esmentat anteriorment, s'expedeix el present edicte.
Diari Oficial de la Generalitat Valenciana


Sumari del DOGV 3780, del 27-06-2000 (2000/5154)

RESOLUCIÓ de 7 de juny de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 5.067.000,00 euros, emissió de 7 de juny de 2000.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5154


Data del document
:   07-06-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 7 de juny de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 5.067.000,00 euros, emissió de 7 de juny de 2000. [2000/F5154]
  
El conveni de col·laboració del programa d'emissió de pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de tresoreria.
  
El Decret 132/1992, de 20 de juliol, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això, i d'acord amb la normativa exposada anteriorment, s'han adjudicat pagarés per un import de 5.067.000,00 euros; i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 636.000,85 875.426.496
  
6 mesos 4.431.000,25 394.843.366
Diari Oficial de la Generalitat Valenciana


Sumari del DOGV 3876, del 13-11-2000 (2000/8867)

ORDRE de 26 d'octubre de 2000, de la Conselleria d'Economia, Hisenda i Ocupació, per la qual es modifica l'Ordre de 19 de maig de la Conselleria d'Economia i Hisenda, per la qual es regulen els suports a la inversió productiva per a l'exercici 2000 (IVF 00).
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8867


Data del document
:   26-10-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a la inversió
    * legislació
    * inversió

ORDRE de 26 d'octubre de 2000, de la Conselleria d'Economia, Hisenda i Ocupació, per la qual es modifica l'Ordre de 19 de maig de la Conselleria d'Economia i Hisenda, per la qual es regulen els suports a la inversió productiva per a l'exercici 2000 (IVF 00). [2000/X8867]
  
El volum de finançament empresarial canalitzat a través del IVF, susceptible d'acollir-se a les ajudes regulades en l'Ordre de 19 de maig de 2000, abans esmentada, ha superat les previsions inicials, per la qual cosa la quantia màxima de subvencions que s'ha de concedir, establida en l'article vuité, resulta en l'actualitat insuficient.
  
En conseqüència, és necessari modificar l'article vuité esmentat per a adaptar la quantia màxima de subvencions a les necessitats actuals, en la mesura que ho permeten les disponibilitats pressupostàries, així com efectuar una correcció a causa d'un error material pel que fa a les despeses plurianuals.
  
Per això i en compliment del que estableix l'article 47 del text refós de la Llei d'Hisenda Pública de la Generalitat Valenciana
  
ORDENE
  
Article únic
  
L'article vuité de l'Ordre de 19 de maig de 2000, de la Conselleria d'Economia i Hisenda, per la qual es regulen els suports a la inversió productiva per a l'exercici 2000, en el qual s'estableix l'import global màxim de subvencions, queda redactat així:
  
?La quantia global de subvencions destinades a la finalitat regulada en la present ordre, a concedir a càrrec del pressupost de la Generalitat Valenciana per a l'exercici 2000, serà de 1.018.159.529 pessetes (21.656.001,33 euros), que es pagaran a càrrec del programa 724.10 Pla de Suport Empresarial, línia 702/000/00 Incentius a la Inversió Productiva.
  
Aquesta quantia podrà ser ampliada al llarg del present exercici com a conseqüència d'una ampliació de la dotació global assignada a la línia 702/000/00, abans esmentada?.
  
DISPOSICIÓ FINAL
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 26 d'octubre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 3876, del 13-11-2000 (2000/8825)

Notificació de l'expedient A.R. 167/1998, referent a la parcel·la 137 del polígon 14 del terme municipal de Villanueva de Castellón.
------------------------------------------------------------------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8825


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de l'expedient A.R. 167/1998, referent a la parcel·la 137 del polígon 14 del terme municipal de Villanueva de Castellón. [2000/M8825]
  
Atesa la impossibilitat de notificar de manera personal i directa a la viuda del senyor José Vidal García el certificat emés per la Junta Arbitral d'Arrendaments Rústics de la Comunitat Valenciana, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació d'aquest anunci relatiu a:
  
Expedient: A.R. 167/1998.
  
Destinatari de la notificació: viuda del senyor José Vidal García.
  
L'expedient es refereix a la parcel·la 137 del polígon 14 del terme municipal de Villanueva de Castellón, d'una superfície, segons manifesta l'arrendatari, de 7 fanecades i 58 braces.
  
La decisió certificada la va prendre la Junta Arbitral d'Arrendaments Rústics de la Comunitat Valenciana en la sessió celebrada amb data 14 d'abril de 2000, d'acord amb els articles 37 i 121.3 a) de la Llei 83/1980, de 31 de desembre, d'Arrendaments Rústics, a fi d'aconseguir l'avinença entre les parts, sense perjudici del dret que assisteix els interessats per a plantejar, si s'escau, qüestió civil davant del jutjat corresponent.
  
Cosa que es publica a l'efecte oportú. L'original del document emés queda a la disposició de la persona destinatària, durant els 10 dies següents a la publicació d'aquest anunci, en la Direcció General de Millora d'Estructures Agràries de la Conselleria d'Agricultura, Pesca i Alimentació, situada al carrer d'Amadeu de Savoia, 2, de València.
Diari Oficial de la Generalitat Valenciana


Sumari del DOGV 3848, del 02-10-2000 (2000/7647)

Subhasta número 2000/04/252. Tractaments de silvicultura de lluita contra l'erosió.
-----------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/7647


Data del document
:   01-09-2000

Organisme emissor
:   Conselleria de Medi Ambient

Tipus de document
:   Subhasta

Anàlisi jurídica

 Descriptors 

:   * Alcoi
    * silvicultura
    * contracte de serveis

Subhasta número 2000/04/252. Tractaments de silvicultura de lluita contra l'erosió. [2000/M7647]
  
1. Entitat adjudicadora
  
a) Organisme: Conselleria de Medi Ambient.
  
b) Dependència que tramita l'expedient: Servei de Gestió Administrativa.
  
c) Número d'expedient: 2000/04/252.
  
2. Objecte del contracte
  
a) Descripció de l'objecte: tractaments de silvicultura de lluita contra l'erosió.
  
b) Lloc d'execució: terme municipal d'Alcoi.
  
c) Termini d'execució: 12 mesos.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
Import total: 75.471.888 pessetes (177.877,49 euros).
  
5. Garanties
  
Provisional: es dispensa.
  
6. Obtenció de documentació i informació
  
a) Informació i obtenció de plecs: 96 386 59 26 i 96 386 63 61.
  
b) Consulta de plecs: Conselleria de Medi Ambient; Servei de Gestió Administrativa, carrer de Francesc Cubells, 7, 46749 València. Telèfon: 67 781 74 65. Fax: 96 386 50 75.
  
c) Data límit d'obtenció de documents i informació: fins a l'últim dia de presentació de proposicions.
  
7. Requisits específics del contractista
  
Classificació: grup K, subgrup 6, categoria a.
  
8. Presentació de les ofertes
  
a) Data límit de presentació: fins a les 14.00 hores del vint-i-sisé dia natural comptat des de l'endemà de la publicació d'aquest anunci en el Diari Oficial de la Generalitat Valenciana. Si coincideix en dissabte, es prorrogarà fins al primer dia hàbil següent.
  
b) Documentació a presentar: sobre A, amb la documentació general. Sobre B, amb la proposició econòmica. Les ofertes econòmiques s'han d'ajustar al model establit en el plec de clàusules administratives.
  
c) Lloc de presentació:
  
- Registre General de la Conselleria en València: c/ Francesc Cubells, 7.
  
- Direcció Territorial d'Alacant: c/ Churruca, 29.
  
- Direcció Territorial de Castelló: av. Germans Bou, 47.
  
9. Obertura d'ofertes
  
En el lloc indicat en el punt 6 del present anunci el desé dia natural a partir de la data límit de recepció d'ofertes, a les 12.00 hores, en acte públic. Si coincideix en dissabte, l'obertura s'efectuarà el següent dia hàbil.
  
10. Despeses d'anunci
  
Són a càrrec de l'adjudicatari.
Diari Oficial de la Generalitat Valenciana


Sumari del DOGV 3680, del 03-02-2000 (2000/588)

Ressenya de l’Acord de la Comissió Territorial d’Urbanisme de València, d’1 d’octubre de 1999, referit a l’homologació de les normes subsidiàries de Beniflà.
-------------------------------------------------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/588


Data del document
:   01-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Beniflá
    * pla d'urbanisme

Ressenya de l'Acord de la Comissió Territorial d'Urbanisme de València, d'1 d'octubre de 1999, referit a l'homologació de les normes subsidiàries de Beniflà. [2000/A588]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme de València, d'1 d'octubre de 1999, publicada juntament amb les Normes Urbanístiques aprovades en el Butlletí Oficial de la Província de València número 285, d'1 de desembre de 1999.
  
Homologació global Normes Subsidiàries - Beniflà.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptadors a partir de la data de publicació del present anunci. Tot això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3684, del 09-02-2000 (2000/781)

Expedient número 8/1999. Adjudicació del manteniment d’instal·lacions de l’Hospital de Sant Joan d’Alacant.
-----------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/781


Organisme emissor
:   Conselleria de Sanitat

Tipus de document
:   Anunci

Expedient número 8/1999. Adjudicació del manteniment d'instal·lacions de l'Hospital de Sant Joan d'Alacant. [2000/Q781]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari Sant Joan d'Alacant. Carretera Alacant-València, s/n, 03460 Sant Joan d'Alacant. Telèfon: 40 853 97 47; fax: 96 593 88 80.
  
c) Número d'expedient: 8/1999.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: manteniment d'instal·lacions de l'Hospital de Sant Joan d'Alacant.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.357 de 23 d'octubre de 1998, Boletín Oficial del Estado número 256, de 26 d'octubre de 1998, i Diario Oficial de las Comunidades Europeas.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: setanta-cinc milions de pessetes (64.411.830 pessetes/450.759,08 euros).
  
5. Adjudicació
  
a) Data: 27 d'abril de 1999.
  
b) Contractista: Ageval Servicios, SA/Dalkia Energía y Servicios, SA, UTE.
  
c) Nacionalitat: espanyola.
  
d) Import d'adjudicació: seixanta-set milions vuit-centes quaranta-quatre mil set-centes noranta-cinc pessetes (60.076.406 pessetes/407.755,43 euros).
Diari Oficial de la Generalitat Valenciana


Sumari del DOGV 3855, del 10-10-2000 (2000/8138)

Notificació de la resolució per la qual es concedeix una ajuda económica per al lloguer d'habitatge per jóvens.
---------------------------------------------------------------------------------------------------------------

### Dades del document

Número de DOGV
:   3855

Data del DOGV
:   10-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8138


Organisme emissor
:   Institut Valencià de la Joventut

Tipus de document
:   Anunci

Notificació de la resolució per la qual es concedeix una ajuda económica per al lloguer d'habitatge per jóvens. [2000/M8138]
  
Per ser desconeguts els possibles hereus de la senyora Paola Marengo Salom, es procedeix a la publicació en el Diari Oficial de la Generalitat Valenciana d'un extracte de l'acte administratiu que a continuació es detalla, de conformitat amb el que disposen els articles 58.1 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Perquè les persones interessades puguen prendre coneixement íntegre de l'acte i en quede constància, podran comparéixer en el termini de 10 dies comptadors a partir de l'endemà de la publicació d'aquest anunci en el Diari Oficial de la Generalitat Valenciana, a les dependències de l'Institut Valencià de la Joventut, carrer de l'Hospital número 2, de València.
  
Expedient número: I-121/1999.
  
Resolució de 6 de juny de 2000, del director general de l'IVAJ, per la qual es concedeixen ajudes econòmiques per al lloguer d'habitatge per a jóvens, per la qual es concedeix a la senyora Paola Marengo Salom una ajuda de 101.940 pessetes.
  
Contra la dita resolució, que posa fi a la via administrativa es podrà interposar potestativament recurs de reposició davant del director general de l'IVAJ o, directament recurs contenciós administratiu davant del Tribunal Superior de Justícia de la Comunitat Valenciana.
  
El termini per a la interposició del recurs serà d'un mes comptador a partir de l'endemà de la notificació.
  
El termini per a la interposició del recurs contenciós administratiu serà de dos mesos, o 10 dies, si s'opta per seguir el procediment per a la protecció dels drets fonamentals de la persona, comptadors ambdós a partir de l'endemà de la seua notificació.
  
València, 25 de setembre de 2000.- El cap de l'àrea de l'IVAJ: Francisco Aucejo Planells.
Diari Oficial de la Generalitat Valenciana


Sumari del DOGV 3797, del 20-07-2000 (2000/5660)

Expedient A-DAFP-0123/1999. Notificació a les persones interessades en la resolució de l'expedient administratiu de desnonament per manca de pagament.
------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5660


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient A-DAFP-0123/1999. Notificació a les persones interessades en la resolució de l'expedient administratiu de desnonament per manca de pagament. [2000/X5660]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per la present es notifica a l'interessat que s'indica la resolució de desnonament administratiu per manca de pagament.
  
La persona interessada, per a coneixement i constància del contingut íntegre de l'expedient, podrà comparèixer a les oficines de l'Institut Valencià d'Habitatge, SA, al carrer de Girona núm. 4-2n d'Alacant, en horari de 09.00 a 13.00 hores, de dilluns a divendres, excepte festius, i per a aquesta finalitat disposa d'un termini d'un mes.
  
Expedient núm.: A-DAFP-0123/1999
  
Dades de l'adjudicatari:
  
- Cognoms: Moreno Vázquez
  
- Nom: Dolores
  
Dades de l'habitatge:
  
- Codi de l'habitatge: 03/0902/0224
  
- Adreça: carrer Llimoner núm. 27, pta. 16
  
- Localitat: Elx
  
- Província: Alacant
  
- Règim de cessió: arrendament
  
- Data de la Resolució: 15 de juny de 2000.
Diari Oficial de la Generalitat Valenciana


Sumari del DOGV 3706, del 10-03-2000 (2000/1894)

Informació pública del Pla General d’Ordenació Urbana del municipi de Sueca.
----------------------------------------------------------------------------

### Dades del document

Número de DOGV
:   3706

Data del DOGV
:   10-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1894


Organisme emissor
:   Ajuntament de Sueca

Tipus de document
:   Anunci

Informació pública del Pla General d'Ordenació Urbana del municipi de Sueca. [2000/X1894]
  
El Plenari de l'Ajuntament del dia 2 de març de 2000 va acordar: sotmetre de nou a informació pública el Pla General d'Ordenació Urbana del municipi de Sueca, per un termini d'un mes des de la publicació de l'edicte en el Diari Oficial de la Generalitat Valenciana, a fi de concedir la màxima difusió a les modificacions incloses en la seua documentació.